CELEX: 32007D0774
Language: hr
Date: 2007-10-30 00:00:00
Title: 2007/774/EZ: Odluka Vijeća od 30. listopada 2007. o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Bugarske i Rumunjske Europskoj uniji

11/Sv. 121
            
            
               HR
            
            
               Službeni list Europske unije
            
            
               267
            
         32007D0774
   
               L 312/32
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 30. listopada 2007.
   o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2007/774/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom prvom rečenicom,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Komisije,
   budući da:
   
               (1)
            
            
               Vijeće je 23. listopada 2006. ovlastilo Komisiju da, u ime Europske zajednice i njezinih država članica, započne pregovore s Arapskom Republikom Egiptom s ciljem prilagodbe Euro-mediteranskog sporazuma o pridruživanju između Europskih zajednica i njihovih država članica, s jedne strane, i Egipta, s druge strane (1), dalje u tekstu „Euro-mediteranski sporazum”, kako bi se uzelo u obzir pristupanje Republike Bugarske i Rumunjske Europskoj uniji.
            
         
               (2)
            
            
               Pregovori su bili zaključeni na zadovoljstvo Komisije.
            
         
               (3)
            
            
               Članak 9. stavak 2. Protokola o kojem su vođeni pregovori s Egiptom predviđa privremenu primjenu Protokola prije njegovog stupanja na snagu.
            
         
               (4)
            
            
               Podložno njegovom zaključivanju na kasniji datum, Protokol je potrebno potpisati u ime Europskih zajednica i njihovih država članica,
            
         ODLUČILO JE:
   Članak 1.
   Ovim se ovlašćuje predsjednik Vijeća da odredi osobu(-e) koje će biti ovlaštene da u ime Europske zajednice i njezinih država članica potpišu Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane, kako bi se uzelo u obzir pristupanje Republike Bugarske i Rumunjske Europskoj uniji (2).
   Članak 2.
   Protokol se privremeno primjenjuje od 1. siječnja 2007., podložno njegovom kasnijem zaključivanju.
   
      Sastavljeno u Luxembourgu 30. listopada 2007.
      
         
            Za Vijeće
         
         
            Predsjednik
         
         F. NUNES CORREIA
      
   
   
      (1)  SL L 304, 30.9.2004., str. 39.
   
      (2)  SL L 312, 30.11.2007., str. 33.